સારાંશ માટે દસ્તાવેજ: બુધવારે શિક્ષણમંત્રી ભુપેન્દ્રસિંહ ચુડાસમાએ જાહેરાત કરી કે ધોરણ 9થી 11ના વિદ્યાર્થીઓની શાળા પહેલી ફેબ્રુઆરીથી શરૂ કરાશે. 

ચુડાસમાનું કહેવું હતું કે તમામ શાળાઓમાં એસઓપીનું પાલન કરવું પડશે. 

આ ઉપરાંત ટ્યૂશન ક્લાસ પહેલી તારીખથી શરૂ કરી શકાશે અને તેમને રાજ્ય સરકારની એસઓપી પાળવાની રહેશે. 

ટ્યૂશન ક્લાસમાં જેવી રીતે નવ, દસ, અગિયાર અને બારના વર્ગો શરૂ થાય એ રીત શરૂ કરવાના રહેશે. 

કૉલેજમાં જ્યાં કોરોનાનાં સેન્ટર બનાવાયાં છે, તેના પર શિક્ષણ અને આરોગ્યવિભાગ અહેવાલ આપે તે બાદ જાહેરાત શકાશે. 

દિલ્હીમાં લાલ કિલ્લા પર થયેલી હિંસાની પાછળ દીપ સિધુનો હાથ?

ખેડૂત આંદોલન

'ટાઇમ્સ ઑફ ઇન્ડિયા'ના અહેવાલ અનુસાર મંગળવારે સાંજે ખેડૂતનેતાઓએ 'માઝાની કિસાન મજદૂર સંઘર્ષ સમિતિ' અને દીપ સિધુને લાલ કિલ્લા ખાતે કરેલી હિંસા માટે જવાબદાર ઠેરવ્યાં હતાં. 

તેમણે કહ્યું હતું કે ખેડૂત આંદોલનને બદનામ કરવા માટે આમાં સરકારી એજન્સીઓનો હાથ હતો. 

બીકેયુ રાજેવાલના નેતા બલ્બીર સિંઘ રાજેવાલે કહ્યું, "મેં કહ્યું હતું કે જો આપણે શાંત રહ્યા તો આપણે જીતીશું, પરંતુ જો આપણે હિંસા કરીશું તો જીતીશું નહીં, હવે જે ખેડૂતોને ખોટા રસ્તે લઈ ગયા હતા તે આના માટે જવાબદાર છે. અમે આ કેમ અને કેવી રીતે થયું તેની તપાસ કરીશું."

ખેડૂત નેતા રાજિન્દરસિંહે કેન્દ્ર સરકારની એજન્સીઓ પર આરોપ મૂક્યો હતો અને કહ્યું, "દીપ સિધુએ હકારાત્મક ભૂમિકા નથી ભજવી."

'બીકેયૂ એકતા ઉગરાહા'ના પ્રમુખ જોગિન્દરસિંહ ઉગરાહાએ કહ્યું, "જે થયું છે તે ખોટું થયું છે અને અમે આની તપાસ કરી રહ્યા છીએ અને જોઈશું કે શું ખોટું થયું છે. એવું લાગી રહ્યું છે કે કેન્દ્ર સરકારની એજન્સી પોતાની સ્કીમ પર કામ કરાવવા કામયાબ થઈ ગઈ."

બીકેયૂ હરિયાણાના ગુરુનામસિંહે દીપ સિદ્ધુની ટીકા કરી છે અને કહ્યું કે તેમણે યુવાનોને ગેરમાર્ગે દોર્યા અને લાલ કિલ્લા પર લઈ ગયા.

ગુરુનામસિંહે વધુમાં એવી પણ  સ્પષ્ટતા કરી હતી કે ખેડૂત આંદોલન ધાર્મિક નથી અને ભવિષ્યમાં પણ તે એવું જ રહેશે.

સંયુક્ત કિસાન મોરચાની અંદરના સૂત્રોને ટાંકીને 'ટાઇમ્સ ઑફ ઇન્ડિયા' લખે છે કે સોમવારે સાંજે સંયુક્ત મોરચાના સ્ટેજ પર વિવાદ જોવા મળ્યો હતો. કેટલાક યુવાનો અને ગૅંગસ્ટરમાંથી કર્મશીલ બનેલા સિધાનાએ સ્ટેજની કમાન્ડ પોતાના હાથમાં લીધી હતી તે દરમિયાન તેમણે લાલ કિલ્લા તરફ કૂચની જાહેરાત કરી હતી.

ખેડૂત આંદોલન : હિંસાના કારણે ખેડૂતો અને સરકાર વચ્ચેની ચર્ચા પર...\nદસ્તાવેજની સમાન ભાષામાં સારાંશ:
ગુજરાતમાં કોરોના વાઇરસના ચેપગ્રસ્ત કેસો ઘટી રહ્યા છે ત્યારે હવે ધોરણ નવ અને ધોરણ અગિયારના વિદ્યાર્થીઓની શાળાઓ શરૂ કરવાનો નિર્ણય રાજ્ય સરકારે લીધો છે.